Държавен вестник, бр. 98, 2017 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  98
МИНИСТЕРСКИ СЪВЕТ
ПОСТАНОВЛЕНИЕ № 266
ОТ 30 НОЕМВРИ 2017 Г.
за приемане на Устройствен правилник на 
Министерството на културата
МИНИСТЕРСКИЯТ СЪВЕТ
П О С Т А Н О В И :
Член единствен. Приема Устройствен 
правилник на Министерството на културата.
Заключителни разпоредби
§ 1. Отменя се Устройственият правилник 
на Министерството на културата, приет с 
Постановление № 422 на Министерския съвет 
от 2014 г. (ДВ, бр. 106 от 2014 г.).
§ 2. Постановлението влиза в сила от датата 
на обнародването му в „Държавен вестник“.
За министър-председател:
Томислав Дончев
Главен секретар на Министерския съвет: 
Веселин Даков
УСТРОЙСТВЕН ПРАВИЛНИК
на Министерството на културата
Г л а в а  п ъ р в а
ОБЩИ РАЗПОРЕДБИ
Чл. 1. С правилника се определят структу­
рата, организацията на дейността, функциите 
и числеността на персонала в административ­
ните звена на Министерството на културата, 
наричано по-нататък „министерството“.
Чл. 2. (1) Министерството на културата 
е юридическо лице на бюджетна издръжка 
със седалище София, бул. Александър Стам­
болийски № 17.
(2) Министерството на културата е админи­
страция, която подпомага министъра на култу­
рата при осъществяване на правомощията му, 
осигурява технически дейността му и извършва 
дейности по административното обслужване 
на гражданите и юридическите лица.
Г л а в а  в т о р а
МИНИСТЪР НА КУЛТУРАТА
Раздел I
Правомощия на министъра
Чл. 3. (1) Министърът на културата, на­
ричан по-нататък „министъра“, е централен 
едноличен орган на изпълнителната власт, 
който разработва, организира, координира и 
контролира осъществяването на държавната 
политика в областта на културата.
(2) Министърът ръководи и представлява 
министерството.
Чл. 4. (1) При осъществяването на поли­
тическата програма на правителството, при 
разработването на проекти на нормативни 
актове и при изпълнението на правомощи­
ята си министърът се подпомага от двама 
заместник-министри.
(2) Министърът делегира със заповед пра­
вомощия на заместник-министрите и определя 
техните функции.
(3) Функциите на министъра в негово 
отсъствие от страната или когато ползва 
законоустановен отпуск, се изпълняват от 
определен със заповед за всеки конкретен 
случай заместник-министър.
Чл. 5. (1) Министърът:
1. ръководи разработването на стратеги­
ческите цели и приоритети на политиката в 
областта на културата;
2. организира разработването на кратко­
срочни програми, както и текущата дейност 
на министерството за постигане целите на 
политиката в областта на културата;
3. създава условия за участие в обсъжда­
нето и провеждането на държавната поли­
тика в областта на културата с граждански 
сдружения и неправителствени организации, 
които работят в областта на културата, като 
осигурява активното взаимодействие с тях 
при разработването, изпълнението и мони­
торинга на отделни програми и проекти за 
осъществяването є;
4. ръководи разработването на секторни 
политики за развитието на сценичните изку­
ства и филмовото изкуство;
5. осъществява контрол по спазването на 
разпоредбите на Закона за авторското право 
и сродните му права (ЗАПСП) и на Закона 
за културното наследство (ЗКН); 
6. участва в разработването, организира­
нето, координирането и контролирането на 
изпълнението на държавната политика, свър­
зана с членството на Република България в 
Европейския съюз, предлага и провежда мерки 
за въвеждане на стандартите и законодател­
ството на Европейския съюз в областта на 
своите правомощия;
7. ръководи разработването и осъществява 
политиката на министерството за участие в 
програми и проекти, финансирани от струк­
турните фондове на Европейския съюз и от 
други международни програми;
8. организира, координира и контролира 
преговорите, сключването и изпълнението на 
многостранни и двустранни международни 
договори и споразумения за сътрудничество в 
областта на културата, както и други договори 
в областите на своята дейност;
9. участва в пленарни заседания на Народ­
ното събрание и в заседания на парламентар­
ните комисии;
10. отговаря за дейността си пред Народ­
ното събрание в рамките на процедурата за 
парламентарен контрол;
ОФИЦИАЛЕН РАЗДЕЛ